stanford-oval/wikipedia huggingface dataset:
พระพุทธวิถีนายก (เพิ่ม ปุญฺญวสโน)
สมณศักดิ์

หลวงปู่เพิ่ม ได้รับสมณศักดิ์และตำแหน่งในคณะสงฆ์ดังนี้
5 กุมภาพันธ์ พ.ศ. 2481 เป็นเจ้าอาวาสวัดกลางบางแก้ว
4 ธันวาคม 2482 ได้รับตราตั้งเป็นพระอุปัชฌาย์ ในเขตอำเภอนครชัยศรี
8 เมษายน 2483 ได้รับแต่งตั้งเป็นเจ้าคณะอำเภอนครชัยศรี
1 มีนาคม พ.ศ. 2489 เป็นพระครูสัญญาบัตรที่ พระครูพุทธวิถีนายก
5 ธันวาคม 2495 เป็นพระครูชั้นเอก ในราชทินนามเดิม
5 ธันวาคม พ.ศ. 2503 เป็นพระราชาคณะชั้นสามัญที่ พระพุทธวิถีนายก
หลวงปู่เพิ่มท่านได้สร้างวัตถุมงคลที่รู้จักมีดังนี้
ตะกรุดและเบี้ยแก้
รุ่นสาม พ.ศ. 2513
เหรียญพัดยศ พ.ศ. 2517
ตลอดระยะเวลาที่ผ่านมาได้ดำรงสมณเพศอย่างเคร่งครัดด้วยศี ลาจารวัตรเป็นที่เลื่อมใสศรัทธาแก่ประชาชนทั่วไป เสียสละตนเพื่อประโยชน์แก่สังคม สร้างคุณอเนกแก่กุลบุตร กุลธิดา ด้วยการก่อสร้างและทำนุบำรุงการศึกษาให้เจริญงอกงามไพบูลย์ นับว่าท่านได้สร้างคุณงามความดีไว้ไพศาลยิ่ง เมื่อกาลที่ท่านต้องจากไปก็ยังความเศร้าสลดแก่บรรดาสานุศิษย์และประชาชนที่ เคารพนับถือท่านอย่างยิ่ง  หลวงปู่เพิ่ม ท่านมรณภาพในวันที่ 6 มกราคม พ.ศ. 2526 สิริอายุได้ 96 ปี 75 พรรษา
บาจาจ

บาจาจ (Bajaj Auto Limited) เป็นบริษัทจากประเทศอินเดียที่ผลิตรถจักรยานยนต์ รถสกูตเตอร์ และรถสามล้อ โดยเป็นส่วนหนึ่งของ Bajaj Group ก่อตั้งโดย Jamnalal Bajaj และ Rogen Frias ในนครรัฐ Rajasthan เมื่อวันที่ 29 พฤศจิกายน พ.ศ.2488 ซึ่งปัจจุบันยิ่งใหญ่เป็นอันดับ 3 ของโลก อันดับ 2 ของประเทศอินเดีย และเป็นผู้ผลิตรถสามล้อรายใหญ่ที่สุดของโลก
| --- | --- |

ประเภท: สาธารณะ
ISIN: INE917I01010 
อุตสาหกรรม: อุตสาหกรรมยานยนต์
ก่อตั้ง: 29 พฤศจิกายน ค.ศ.1945 29 พฤศจิกายน พ.ศ.2488
ผู้ก่อตั้ง: Jamnalal Bajaj Rogen Frias
สำนักงานใหญ่: เมือง Pune, นครรัฐมหารัชตะ, ประเทศอินเดีย
พื้นที่ให้บริการ: ทั่วโลก
บุคลากรหลัก: Rajiv Bajaj (Chairman, MD & CEO)
ผลผลิต:  6,330,000 คัน (2019)
รายได้:  ₹34,428 โคร (146.5 แสนล้านบาท) (FY2022)
รายได้จากการดำเนินงาน:  ₹7,072 โคร (30.1 หมื่นล้านบาท) (FY2022)
รายได้สุทธิ:  ₹5,586 โคร (23.8 หมื่นล้านบาท) (FY2022)
สินทรัพย์:  ₹35,111 โคร (149.4 แสนล้านบาท) (FY2022)
ส่วนของผู้ถือหุ้น:  ₹29,859 โคร (127.0 แสนล้านบาท) (FY2022)
พนักงาน: 10,000  (2019)
บริษัทแม่: Bajaj Group
เว็บไซต์: bajajauto.com globalbajaj.com
ประวัติ > ค.ศ.1945 / พ.ศ.2488

บาจาจ ได้ก่อตั้งขึ้นในชื่อ M/s Bachraj Trading Corporation Private Limited โดยเป็นผู้นำเข้าและจำหน่ายรถจักรยานยนต์และรถสามล้อในประเทศอินเดีย
ประวัติ > ค.ศ.1959 / พ.ศ.2502

บาจาจ ได้ขึ้นเครื่องหมายทะเบียนการค้าจากรัฐบาลอินเดีย ให้ผลิตรถรถจักรยานยนต์และรถสามล้อเอง และให้อนุญาตผลิตรถยี่ห้อเวสป้า จากบริษัทพิอักจีโอในอินเดียได้
ประวัติ > ค.ศ.1960 / พ.ศ.2503

บาจาจ ได้กลายเป็นบริษัทอย่างเป็นทางการ
ประวัติ > ค.ศ.1984 / พ.ศ.2527

บาจาจ ได้เซ็นสัญญาร่วมกับคาวาซากิ เพื่อขยายตลาดรถจักรยานยนต์และสินค้าของตัวเอง
ประวัติ > ค.ศ.1986 / พ.ศ.2529

บาจาจ ได้เพิ่มส่วนการตลาดของรถสกูตเตอร์ขึ้นมา
ประวัติ > ช่วงยุคปี 2000 ตอนต้น

บาจาจ ได้ซื้อบริษัท Tempo Firodia และเปลี่ยนชื่อบริษัทเป็น Bajaj Tempo โดยมีบริษัทเดมเลอร์-เบนซ์ ถือหุ้น 16% ของบริษัท Bajaj Tempo อยู่ แต่บริษัทเดมเลอร์-เบนซ์ได้ขายหุ้นทั้งหมดให้ Tempo Firodia ส่งผลทำให้เหลือเพียงชื่อ Bajaj เท่านั้น ซึ่งยังอยู่ภายใต้ของบริษัทเมอร์เซเดส-เบนซ์
ประวัติ > ค.ศ.2005 / พ.ศ.2548

บาจาจ ได้ยุติการจำหน่ายยี่ห้อ ฟอร์ซ มอเตอร์ส (Force Motors) ซึ่งเป็นผู้ผลิตรายย่อยของบาจาจ
ประวัติ > ค.ศ.2007 / พ.ศ.2550

บาจาจ ของสาขาประเทศเนเธอร์แลนด์ ได้ซื้อหุ้น 14.5% ของเคทีเอ็ม
ประวัติ > ค.ศ.2008 / พ.ศ.2551

ในวันที่ 26 พฤษภาคม บาจาจ ได้แยกออกเป็น 3 บริษัทย่อย ได้แก่ Bajaj Finserv Limited (BFL), Bajaj Auto Ltd (BAL) และ Bajaj Holdings and Investment Ltd (BHIL)
ประวัติ > ค.ศ.2017 / พ.ศ.2560

บาจาจ และไทรอัมป์ ได้แบ่งปันเทคโนโลยีสำหรับรถจักรยานยนต์ขนาดกลาง
บาจาจ และคาวาซากิ ได้ยุติสัญญาการขายร่วมกันในประเทศอินเดีย หลังจากจำหน่ายสินค้าของคาวาซากิให้ตั้งแต่ปี ค.ศ.2009 / พ.ศ.2552 โดยบาจาจได้ไปดูแลการตลาดและการขายของเคทีเอ็มแทน
ประวัติ > ค.ศ.2019 / พ.ศ.2562

บาจาจ ได้ลงทุนไปประมาณ 8 ล้านดอลลาร์ เพื่อสร้างยี่ห้อใหม่อย่าง ยูลู (Yulu) ซึ่งเจาะตลาดเกี่ยวกับจักรยานและรถสกูตเตอร์ไฟฟ้า
ผลิตภัณฑ์

บาจาจได้จำหน่ายทั้งรถจักรยานยนต์ รถสกูตเตอร์ รถสามล้อ และรถยนต์ โดยในปี ค.ศ.2004 / พ.ศ.2547 บาจาจเป็นบริษัทที่ส่งออกรถมากที่สุดในประเทศอินเดีย
บาจาจเป็นเจ้าแรกของประเทศอินเดียที่ทำรถจักรยานยนต์สปอร์ตออกมาอย่างรุ่น Pulsar 150 และ Pulsar 180
ซึ่งมีรุ่นโมเดลต่างๆ ได้แก่ CT100 Platina, Discover, Pulsar, Avenger และ Dominar
ในช่วงปี ค.ศ.2012-2013 บาจาจขายรถจักรยานยนต์ไปได้ทั้งหมด 3.76 ล้านคัน ซึ่งเป็นอัตราส่วน 31% ของตลาดอินเดีย
ผลิตภัณฑ์ > รถสามล้อ

บาจาจเป็นผู้ผลิตรถสามล้อที่ใหญ่ที่สุดของโลก และส่งออกเป็นอัตราส่วน 84% ของรถสามล้อทั้งหมดในประเทศอินเดีย ซึ่งในประเทศอินโดนีเซียได้บรรยายเกี่ยวกับรถสามล้อของบาจาจว่า "เป็นเอกลักษณ์เฉพาะตัวมาก" กลายเป็นภาพจำในประเทศอินโดนีเซียไปแล้วว่าบาจาจ ต้องนึกถึงรถสามล้อเป็นอันดับแรก
ผลิตภัณฑ์ > รถยนต์

ในปี ค.ศ.2010 / พ.ศ.2553 บาจาจได้ร่วมกับเรโนลด์และนิสสันเพื่อลงทุนงบประมาณเกี่ยวกับรถยนต์ราคาประมาณ 2500 ดอลลาร์ ซึ่งต้องทำอัตราสิ้นเปลืองเชื้อเพลิงให้ได้ 30 กิโลเมตรต่อลิตร หรือปล่อยแก๊สคาร์บอนไดออกไซต์แค่ปริมาณ 100 กรัมต่อกิโลเมตร
ในวันที่ 3 มกราคม ค.ศ.2012 / พ.ศ.2555 บาจาจได้ปล่อยรุ่น Bajaj Qute (ชื่อเดิม Bajaj RE60) เป็นรถยนต์ขนาดเล็ก ซึ่งจดทะเบียนได้อย่างถูกต้องตามกฎหมายของประเทศอินเดียว่าเป็น จักรยานสี่ล้อ โดยเจาะตลาดไปที่กลุ่มผู้ใช้รถสามล้อ ซึ่งต่อมาหลังจากการบริหารของ Rajiv Bajaj ได้พัฒนา Bajaj Qute ให้เป็นเครื่องยนต์สันดาปภายใน ความจุ 200 ซีซี ทำความเร็วสูงสุดได้ที่ 70 km/h (43 mph) อัตราสิ้นเปลืองเชื้อเพลิงอยู่ที่ 35 กิโลเมตรต่อลิตร และปล่อยแก๊สคาร์บอนไดออกไซต์ปริมาณ 60 กรัมต่อกิโลเมตร
ผลิตภัณฑ์ > รถสกูตเตอร์ไฟฟ้า

บาจาจได้เปิดตัวรุ่น Chetak สู่ประเทศอินเดีย เมื่อช่วงเดือนมกราคม ปี ค.ศ.2020 / พ.ศ.2563 ซึ่งวางแผนไว้ว่าจะผลิตรุ่นนี้ให้ได้ประมาณ 500,000 คันต่อปี สำหรับตลาดภายในประเทศและส่งออกทั่วโลก
รางวัล > ค.ศ.2003 / พ.ศ.2546

Bajaj Pulsar 180 DTS-i ได้รับรางวัล BBC World Wheels Viewers Choice Two Wheeler of the Year 2003
รางวัล > ค.ศ.2004 / พ.ศ.2547

ได้รับรางวัล Bike Maker of the Year award ในงาน ICICI Bank Overdrive Awards 2004
รางวัล > ค.ศ.2006 / พ.ศ.2549

ได้รับรางวัล Frost & Sullivan Super Platinum Award for manufacturing excellence in its Chakan Plant
รางวัล > ค.ศ.2008 / พ.ศ.2551

Bajaj Pulsar 220 DTS-Fi ได้รับรางวัล Bike of the Year 2008 award โดยนิตยสารชื่อดังต่างๆ อย่าง Overdrive, Autocar, Business Standard Motoring และ Bike Top Gear
รางวัล > ค.ศ.2010 / พ.ศ.2553

Bajaj Pulsar 135 LS ได้รับรางวัล Bike of the Year 2010 award จาก BBC Top Gear และ Bike India
รางวัล > ค.ศ.2012 / พ.ศ.2555

The Forbes Global 2000 ให้บริษัทบาจาจอยู่ที่อันดับ 1416 ของโลก
เพิ่มเติม

เว็บไซต์ทางการ
ข้อมูลทางด้านธุรกิจของ Bajaj Auto:
บลูมเบิร์ก
กูเกิล
รอยเตอร์ส
ยาฮู!
| ด ค กจักรยานยนต์และการขับขี่จักรยานยนต์ (เค้าโครง) |
| --- | --- |
หัวข้อหลัก:  Definition  ประวัติ  พิพิธภัณฑ์  Motorcycle occupations  ความปลอดภัย 
ประเภท:  ถนน Cruiser  สปอร์ต  Touring / Sport touring  Universal Japanese Motorcycle  Custom  Dual-sport  ไม่ใช้ถนน Enduro  มอเตอร์ครอส  Track racing  Trials 
ออกแบบ:  Components Accessories  Brakes  Chassis Frame  Suspension  Fork  Engine  Transmission  Saddle  Tires  Wheels  Fairing  Testing and measurement 
ผู้ผลิต:  บาจาจ  บีเอ็มดับเบิลยู  ดูคาติ  ฮาร์ลีย์-เดวิดสัน  ฮีโร่  เคทีเอ็ม  Japanese Big Four ฮอนด้า  คาวาซากิ  ซูซูกิ  ยามาฮ่า  เปอโยต์  ไทรอัมพ์  ทีวีเอส  วินฟาสต์  Zero 
สื่อจักรยานยนต์:  Books  Biker films  Magazines  Television 
การท่องเที่ยว:  Motorcycle rally  List of long-distance motorcycle riders 
อุปกรณ์:  Armor  Boots  Helmet  Jacket 
กีฬา:  Land speed record  Freestyle Motocross  การแข่ง  Stunting  Trials 
สมาคม:  Motorcycle club List of motorcycle clubs  Motorcycle gang Colors  List of outlaw motorcycle clubs 
Bajaj Chetak (1996) รุ่นโมเดลที่บริษัทพิอักจีโออนุญาตให้ผลิตเวสป้าในประเทศอินเดียได้
Bajaj Pulsar 220F
Bajaj Pulsar NS200
Bajaj RE
Bajaj Qute
ภาษาเตดิม

| ภาษาเตดิม |
| --- | --- |
ประเทศที่มีการพูด: พม่า อินเดีย
จำนวนผู้พูด: 344,000 คน  (ไม่พบวันที่)
ตระกูลภาษา: จีน-ทิเบต  กลุ่มภาษาทิเบต-พม่า กลุ่มภาษากูกี-ชีน-นาคากลุ่มภาษากูกี-ชีนภาษาเตดิม
รหัสภาษา
ISO 639-3: ctd
ภาษาเตดิม (Tedim languge)มีผู้พูดทั้งหมด 344,000 คน พบในพม่า 189,000 คน (พ.ศ. 2533) ในเขตทิวเขาชีนและเขตชี่น-ดวี่นตอนบน พบในอินเดีย  155,000 คน (พ.ศ. 2533)  ทางเหนือของรัฐไมโซรัมและทางใต้ของรัฐมณีปุระ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขา กูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
ฟุตบอลลีกคัพ 2002 นัดชิงชนะเลิศ

ฟุตบอลลีกคัพ 2002 นัดชิงชนะเลิศ เป็นการแข่งขันระหว่างสโมสรฟุตบอลแบล็กเบิร์นโรเวอส์กับสโมสรฟุตบอลทอตนัมฮอตสเปอร์ ณ มิลเลนเนียมสเตเดียม  ที่คาร์ดิฟฟ์ เมื่อวันอาทิตย์ที่ 24 กุมภาพันธ์ 2002 โดยผลการแข่งขัน แบล็กเบิร์นเป็นฝ่ายเอาชนะไปได้ 2–1
ทอตนัมฮอตสเปอร์ต้องใส่ชุดแข่งขันสีเหลืองในรอบชิง เนื่องจากสีชุดเหย้าและเยือนของพวกเขา เป็นสีขาวและน้ำเงินตามลำดับ ซึ่งตรงกับสีชุดเหย้าของแบล็กเบิร์นโรเวอส์ ที่เป็นสีฟ้าสลับขาว
แบล็กเบิร์นได้ประตูขึ้นนำจากแม็ตต์ แจนเซ็น แต่คริสเตียน ซีเก ก็ยิงประตูตีเสมอให้กับสเปอร์ แต่สุดท้ายในนาทีที่ 68 แอนดรูว์ โคล ยิงประตูชัยให้กับแบล็กเบิร์น อันเนื่องมาจากความผิดพลาดของกองหลังสเปอร์
การแข่งขัน

24 กุมภาพันธ์ 2002
14:00 GMT
| แบล็กเบิร์นโรเวอส์ | 2–1 | ทอตนัมฮอตสเปอร์ |
| --- | --- | --- |
| แจนเซ็น  25' โคล  68' | รายงาน | ซีเก  33' |
ผู้ชม: 72,500 คน
ผู้ตัดสิน: Graham Poll (Hertfordshire)
| --- | --- |
             แบล็กเบิร์นโรเวอส์ :              ทอตนัมฮอตสเปอร์ 
| --- | --- |
 ผู้เล่นยอดเยี่ยม แบรด ฟรีเดล (แบล็กเบิร์นโรเวอส์):  กติกา แข่งเวลาปกติ 90 นาที  ถ้าเสมอ ต่อเวลาพิเศษ 30 นาที  ถ้ายังคงเสมอ ตัดสินด้วยการยิงลูกโทษ  ส่งชื่อตัวสำรองได้ 5 คน  เปลี่ยนตัวสำรองได้มากที่สุด 3 คน
ภาษาเตรียง

| ภาษาเตรียง |
| --- | --- |
ประเทศที่มีการพูด: แขวงเซกอง ประเทศลาว จังหวัดกวางงาย ประเทศเวียดนาม
ตระกูลภาษา: ออสโตรเอเชียติก  ภาษากลุ่มมอญ-เขมรภาษากลุ่มบะห์นาริกภาษาเตรียง
สถานภาพทางการ
ภาษาทางการ: ไม่มี
รหัสภาษา
ISO 639-3: stg
ภาษาเตรียง (Trieng) หรือภาษาสเตรียง ภาษาตาเรียง ภาษาตาเระห์ มีผู้พูดทั้งหมด 15,000 คน (พ.ศ. 2545)มีผู้พูดในแขวงเซกอง ประเทศลาวและจังหวัดกวางงายจังหวัดกอนตุมและจังหวัดกวางนาม  ประเทศเวียดนาม จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก ใกล้เคียงกับภาษากะเซง อาจจะมีความเกี่ยวข้องกับภาษาเจะห์  หรือภาษาตะเลียง ในประเทศลาว พยัญชนะต้นมี 27เสียง ตัวสะกดมี 15 เสียง สระมี 25 เสียง  มีรายการวิทยุที่ออกอากาศด้วยภาษานี้
พระอุบาลีคุณูปมาจารย์ (ฟู อตฺตสิโว)

| พระอุบาลีคุณูปมาจารย์ (ฟู อตฺตสิโว)> ส่วนบุคคล |
| --- | --- |
เกิด: 11 เมษายน พ.ศ. 2444 นครแพร่ (71 ปี 329 วัน ปี)
มรณภาพ: 5 มีนาคม พ.ศ. 2516
นิกาย: มหานิกาย
การศึกษา: เปรียญธรรม 6 ประโยค นักธรรมเอก
ตำแหน่งชั้นสูง
ที่อยู่: วัดพระสิงห์วรมหาวิหาร จังหวัดเชียงใหม่
บรรพชา: 22 กรกฎาคม พ.ศ. 2461
อุปสมบท: 23 มิถุนายน พ.ศ. 2464
พรรษา: 52
ตำแหน่ง: เจ้าอาวาสวัดพระบาทมิ่งเมืองวรวิหาร  เจ้าอาวาสวัดพระสิงห์วรมหาวิหาร  เจ้าคณะตรวจการภาค 4 และ 5
พระอุบาลีคุณูปมาจารย์ นามเดิม ฟู บรรเลง ฉายา อตฺตสิโว เป็นรองสมเด็จพระราชาคณะ ฝ่ายมหานิกาย อดีตเจ้าอาวาสวัดพระบาทมิ่งเมืองวรวิหาร จังหวัดแพร่ และวัดพระสิงห์วรมหาวิหาร จังหวัดเชียงใหม่ และเจ้าคณะตรวจการภาค 4 และ 5
พระอุบาลีคุณูปมาจารย์ ได้ขึ้นไปจัดการศึกษาพระปริยัตรธรรมที่จังหวัดเชียงใหม่ ระหว่าง พ.ศ. 2471 – 2472 จากนั้น ได้ไปจัดการศึกษาพระปริยัติธรรมในภาคเหนืออีกหลายจังหวัดทั้งที่จังหวัดแพร่ จังหวัดเชียงราย และจังหวัดลำปาง และจัดตั้งโรงเรียนปริยัติสามัญขึ้นที่จังหวัดแพร่ระหว่าง พ.ศ. 2473 – 2494 นับเป็นพระภิกษุที่มีคุณูปการต่อการจัดการศึกษาคณะสงฆ์ในภาคเหนือ ต่อมา ท่านเผชิญกับการเมืองในคณะสงฆ์จนต้องอธิกรณ์ และไม่ได้เลื่อนสมณศักดิ์จนกระทั่ง วันที่ 5 ธันวาคม พ.ศ. 2514 จึงได้รับพระกรุณาฯ เลื่อนสมณศักดิ์อีกครั้ง และมรณภาพเมื่อ พ.ศ. 2516 โดยท่านได้เลื่อนขึ้นเป็นพระอุบาลีคุณูปมาจารย์ก่อนมรณภาพเพียง 2 เดือน
ประวัติ

พระอุบาลีคุณูปมาจารย์ มีนามเดิมว่า ฟู บรรเลง เกิดเมื่อวันที่ 11 เมษายน พ.ศ. 2444 ภูมิลำเนาอยู่บ้านบนน้ำคือกลาง ตำบลในเมือง อำเภอเมืองแพร่ เป็นบุตรนายหนานแสนกับแม่เจ้าฟอง บรรเลง (ราชนัดดาพระยาพิมพิสารราชา เจ้าผู้ครองนครแพร่องค์ที่ 4 แห่งราชวงศ์แสนซ้าย)  ได้ศึกษาจนจบชั้นมัธยมศึกษาปีที่ 2 และสอบได้ประกาศนียบัตรครูชั้นต้น
ต่อมาได้บรรพชาเป็นสามเณร ณ วัดมหาธาตุยุวราชรังสฤษฎิ์ราชวรมหาวิหาร เมื่อวันที่ 22 กรกฎาคม พ.ศ. 2461 โดยมีสมเด็จพระวันรัต (เฮง เขมจารี) ขณะดำรงสมณศักดิ์ที่พระธรรมไตรโลกาจารย์ เป็นพระอุปัชฌาย์ และอุปสมบทเป็นพระภิกษุเมื่อวันที่ 23 มิถุนายน พ.ศ. 2464 ณ วัดเบญจมบพิตรดุสิตวนารามราชวรวิหาร โดยมีสมเด็จพระวันรัต (จ่าย ปุณฺณทตฺโต) เป็นพระอุปัชฌาย์ พระธรรมวโรดม (โชติ ธมฺมปฺปชฺโชติโก) และสมเด็จพระอริยวงศาคตญาณ สมเด็จพระสังฆราช (ปลด กิตฺติโสภโณ) เป็นคู่พระกรรมวาจาจารย์ หลังบวชแล้วได้ศึกษาพระปริยัติธรรมจนสอบได้นักธรรมชั้นโทและเปรียญธรรม 6 ประโยค
ผลงาน > การปกครอง

พ.ศ. 2470 - 2473 เป็นผู้ช่วยเจ้าคณะจังหวัดเชียงใหม่
พ.ศ. 2473 - 2474 เป็นผู้ช่วยเจ้าคณะจังหวัดแพร่
พ.ศ. 2474 - 2476 เป็นรักษาการเจ้าคณะจังหวัดแพร่
พ.ศ. 2476 - 2504 เป็นเจ้าคณะจังหวัดแพร่
พ.ศ. 2489 - 2491 เป็นเจ้าคณะตรวจการผู้ช่วยภาค 4
พ.ศ. 2491 - 2494 เป็นเจ้าคณะตรวจการภาค 4
พ.ศ. 2494 - 2504 เป็นเจ้าคณะตรวจการภาค 5
พ.ศ. 2412 เป็นเจ้าอาวาสวัดพระบาทมิ่งเมือง
พ.ศ. 2493 -2516 เป็นเจ้าอาวาสวัดพระสิงห์
ผลงาน > การศึกษา

พระอุบาลีคุณูปมาจารย์ ได้ก่อตั้งโรงเรียนพระปริยัติธรรมขึ้นที่วัดพระบาทมิ่งเมืองและวัดพระสิงห์ และสร้างโรงเรียนธรรมราชศึกษา นอกจากนี้ ท่านยังให้ความสำคัญกับการศึกษาวรรณกรรมล้านนา จึงได้ชำระเทศน์มหาชาติฉบับภาษาล้านนาแล้วจัดพิมพ์เป็นภาษาไทย โดยสำนักพิมพ์ ส. ธรรมภักดี ตั้งชื่อว่า "มหาชาติฉบับสร้อยสังกร" และยังเรียบเรียง "หลักภาษาไทยพายัพ" ซึ่งเนื้อหาประกอบด้วยพจนานุกรมภาษาไทยกลาง-ภาษาไทยถิ่นเหนือ และแบบเรียนภาษาล้านนา
สมณศักดิ์

8 พฤศจิกายน พ.ศ. 2475 เป็นพระราชาคณะชั้นสามัญที่ พระปริยัตติวงศาจารย์
พ.ศ. 2489 เป็นพระราชาคณะชั้นราชในราชทินนามเดิม
4 ธันวาคม พ.ศ. 2492 เป็นพระราชาคณะชั้นเทพที่ พระเทพมุนี ศรีวิสุทธศีลาจารย์ ญาณนายก ตรีปิฎกธรา มหาคณิสสร บวรสังฆาราม คามวาสี
5 ธันวาคม พ.ศ. 2495 เป็นพระราชาคณะชั้นธรรมที่ พระธรรมราชานุวัตร ประสิทธิธรรมปฏิบัติ สรรพอรรถโกศล วิมลญาณสุนทร มหาคณิศร บวรสังฆาราม คามวาสี
5 ธันวาคม พ.ศ. 2514 เป็นพระราชาคณะเทียบชั้นรองสมเด็จพระราชาคณะที่ พระมหาโพธิวงศาจารย์ ตรีปิฎกธรรมาลังการ อรรถการี นพีสีพิศาลคุณ วิบุลพัฒนวโรปการ ศาสนภารธุราทร มหาคณิสสร บวรสังฆาราม คามวาสี
5 ธันวาคม พ.ศ. 2515 เป็นรองสมเด็จพระราชาคณะที่ พระอุบาลีคุณูปมาจารย์ ญาณวิสุทธจริยาปริณายก ตรีปิฎกคุณาลังการ นานาสถานราชคมนีย์ สาธุการีธรรมากร สุนทรศีลาทิขันธ์
มรณภาพ

พระอุบาลีคุณูปมาจารย์ มรณภาพด้วยโรคกล้ามเนื้อหัวใจตายเฉียบพลัน เมื่อวันที่ 5 มีนาคม พ.ศ. 2516 เวลา 17.10 น. ณ โรงพยาบาลรามาธิบดี สิริอายุได้ 71 ปี 329 วัน พรรษา 52 ตั้งศพบำเพ็ญกุศลที่วัดพระสิงห์วรมหาวิหารและได้รับพระราชทานน้ำสรงศพ หิรัณยบัตร โกศศพ และเครื่องประกอบสมณศักดิ์ในวันที่ 7 มีนาคม ศกนั้น ถึงวันที่ 15 มกราคม พ.ศ. 2517 เวลา 14.30 น. พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ มาพระราชทานเพลิงศพ ณ วัดพระสิงห์วรมหาวิหาร จังหวัดเชียงใหม่
พนักงานมหาวิทยาลัยไทย

พนักงานมหาวิทยาลัย หรือ พนักงานในสถาบันอุดมศึกษา คือ บุคคลซึ่งได้รับการจ้างตามสัญญาจ้างให้ปฏิบัติหน้าที่ราชการในสถาบันอุดมศึกษา โดยได้รับค่าจ้างหรือค่าตอบแทนจากเงินงบประมาณแผ่นดิน หรือเงินรายได้ของสถาบันอุดมศึกษา
ประวัติ

ในอดีตมีการกำหนดให้บุคลากรที่ปฏิบัติหน้าที่ราชการในสถาบันอุดมศึกษา มีสถานะเป็นข้าราชการพลเรือนในสถาบันอุดมศึกษา เมื่อ พ.ศ. 2507 ต่อมาในปี พ.ศ. 2542 คณะรัฐมนตรีได้มีมติให้จัดจ้างพนักงานทดแทนอัตราข้าราชการพลเรือนในมหาวิทยาลัย เพื่อรองรับการออกนอกระบบในปี พ.ศ. 2545 โดยให้ได้รับเงินเดือนเพิ่มที่มากกว่าข้าราชการ โดยมีอัตราในการจ้างพนักงานมหาวิทยาลัย เพิ่มขึ้น 1.7 เท่า สำหรับข้าราชการ สาย ก. และเพิ่มขึ้น 1.5 เท่า สำหรับข้าราชการ สาย ข. และ สาย ค. ตามข้อเสนอของคณะกรรมการกำหนดเป้าหมายและนโยบายกำลังคนภาครัฐ (คปร.) ซึ่งมีนายพิชัย รัตตกุล รองนายกรัฐมนตรี เป็นประธาน จึงเป็นจุดเริ่มต้นของการกำหนดอัตราพนักงานมหาวิทยาลัย ทดแทนอัตราข้าราชการ ซึ่งเงิน 1.7 เท่า และ 1.5 เท่า ไม่ใช่เงินเดือนทั้งหมด แต่เป็นเงินที่รัฐบาลจัดสรรเพื่อจ้างพนักงาน 1 อัตรา เมื่อหักเงินกองทุนสำรองเลี้ยงชีพ เงินสวัสดิการ และอื่นๆ ที่เหลือจึงเป็นเงินเดือน
ต่อมาในปี พ.ศ. 2551 ได้มีการตราพระราชบัญญัติระเบียบข้าราชการพลเรือนในสถาบันอุดมศึกษา ฉบับที่ 2 พ.ศ. 2551 ขึ้น จึงมีการกำหนดเกี่ยวกับพนักงานมหาวิทยาลัย อย่างเป็นทางการ
ปัจจุบันในสถาบันอุดมศึกษาไม่มีการบรรจุและแต่งตั้งข้าราชการพลเรือนในสถาบันอุดมศึกษาแล้ว โดยสถาบันอุดมศึกษาต่างๆ จะใช้การบรรจุและแต่งตั้งพนักงานมหาวิทยาลัยทดแทนอัตราข้าราชการเดิม ซึ่งพนักงานมหาวิทยาลัย มีสิทธิที่จะได้รับการแต่งตั้งให้ดำรงตำแหน่งทางวิชาการ และตำแหน่งผู้บริหารเช่นเดียวกันกับข้าราชการพลเรือนในสถาบันอุดมศึกษา
คุณสมบัติของบุคคลที่จะบรรจุเข้าเป็นพนักงานมหาวิทยาลัย

ผู้ที่จะบรรจุเข้ารับราชการหรือปฏิบัติงานเป็นพนักงานมหาวิทยาลัย ต้องมีคุณสมบัติทั่วไป ดังนี้
มีสัญชาติไทย
มีอายุไม่ต่ำกว่า 18 ปีบริบูรณ์
เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข
และไม่มีลักษณะต้องห้ามลักษณะต้องห้ามตามพระราชบัญญัติระเบียบข้าราชการพลเรือนในสถาบันอุดมศึกษา
ประเภท

พนักงานมหาวิทยาลัย แบ่งออกเป็น 3 ประเภท เช่นเดียวกับข้าราชการพลเรือนในสถาบันอุดมศึกษา ได้แก่
(ก) ตำแหน่งวิชาการ ซึ่งทำหน้าที่สอนและวิจัย ได้แก่
ศาสตราจารย์
รองศาสตราจารย์
ผู้ช่วยศาสตราจารย์
อาจารย์
(ข) ตำแหน่งประเภทผู้บริหาร ได้แก่
อธิการบดี
รองอธิการบดี
คณบดี
หัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ
ผู้ช่วยอธิการบดี
รองคณบดีหรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ
ผู้อำนวยการสำนักงานอธิการบดี ผู้อำนวยการสำนักงานวิทยาเขต ผู้อำนวยการกอง หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากอง
(ค) ตำแหน่งประเภทวิชาชีพเฉพาะ หรือเชี่ยวชาญเฉพาะ ได้แก่
ระดับเชี่ยวชาญพิเศษ
ระดับเชี่ยวชาญ
ระดับชำนาญการพิเศษ
ระดับชำนาญการ
ระดับปฏิบัติการ
(ง) ตำแหน่งประเภททั่วไป ได้แก่
ระดับชำนาญงานพิเศษ
ระดับชำนาญงาน
ระดับปฏิบัติงาน
การขอพระราชทานเครื่องราชอิสริยาภรณ์

การขอพระราชทานเครื่องราชอิสริยาภรณ์ให้แก่พนักงานมหาวิทยาลัย นั้น เนื่องจากสำนักเลขาธิการคณะรัฐมนตรีได้มีการปรับปรุงบัญชี 18  ของระเบียบสำนักนายก รัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราช อิสริยาภรณ์อันมีเกียรติยศยิ่งมงกุฎไทย พ.ศ. 2536  ซึ่งเป็นเกณฑ์การขอพระราชทานครื่องราชอิสริยาภรณ์ให้แก่ผู้ดำรงตำแหน่งในสถาบันอุดมศึกษาของรัฐที่มีลักษณะพิเศษ โดยให้รวมถึงบุคลากรประเภทพนักงานมหาวิทยาลัยด้วย ตามบัญชี 18
ดังตัวอย่างของจุฬาลงกรณ์มหาวิทยาลัย ที่มีรายละเอียดเพิ่มเติม ดังนี้
1. พนักงานมหาวิทยาลัยที่จะเสนอขอพระราชทานได้ คือ พนักงานมหาวิทยาลัยหมวดเงินอุดหนุน ซึ่งจ้างจากงบประมานแผ่นดิน ซึ่งอยู่ภายใต้กรอบการจ้างในระบบพนักงานมหาวิทยาลัย เท่านั้น
2. ตามร่างบัญชี 18 ลำดับที่ 1 ตำแหน่ง “ประจำแผนก” หมายความถึง ตำแหน่งที่บรรจุโดยใช้วุฒิปริญญาตรีขึ้นไป ส่วนตำแหน่งที่ใช้วุฒิ ปวช. และ ปวส. บรรจุก็สามารถขอพระราชทานได้หากมีเวลาราชการครบตามเกณฑ์ และได้รับเงินเดือนถึงขึ้นต่ำของวุฒิปริญญาตรีที่ใช้ในการบรรจุพนักงานมหาวิทยาลัย
3. ในการขอพระราชทานเครื่องราชฯ นั้น ต้องคำนึงถึงผลของการปฏิบัติงานด้วย เนื่องจากข้อ 10 (2) ของระเบียบฯ ดังกล่าวได้กำหนดคุณสมบัติของผู้สมควรได้รับการพิจารณาเสนอขอพระราชทานเครื่องราชฯ ไว้ดังนี้
“เป็นผู้ประพฤติดีและปฏิบัติงานราชการหรือปฏิบัติงานที่เป็นประโยชน์ต่อสาธารณชนด้วยความอุตสาหะ ซื่อสัตย์ และเอาใจใส่
ต่อหน้าที่อย่างดียิ่ง”
เครื่องแบบพนักงานมหาวิทยาลัย

เครื่องแต่งกายของพนักงานมหาวิทยาลัยในงานพิธีต่างๆ มีการกำหนดขึ้นในแต่ละสถาบันอุดมศึกษาตามแต่ความเหมาะสมแตกต่างกันไป อ้างอิงจากเครื่องแบบปกติขาว เครื่องแบบเต็มยศหรือครึ่งยศของข้าราชการพลเรือนทั่วไป โดยปกติจะมีข้อแตกต่างที่ดวงตรา สัญลักษณ์ และอินทรธนู ที่จะเปลี่ยนไปตามแต่ละมหาวิทยาลัยกำหนด อาทิ มหาวิทยาลัยมหิดลใช้ตรามหาวิทยาลัยและดอกกันภัยมหิดลบนอินทรธนู  จุฬาลงกรณ์มหาวิทยาลัยมีการเปลี่ยนแปลงรูปแบบเครื่องแบบของสตรีไปใช้เสื้อคล้ายแบบบุรุษ  มหาวิทยาลัยพะเยา เป็นต้น
ข้อมูลบุคลากรในสถาบันอุดมศึกษาในปัจจุบัน

| สถาบันอุดมศึกษา | ข้าราชการพลเรือน ในสถาบัน อุดมศึกษา | พนักงานมหาวิทยาลัย | พนักงานราชการ | ลูกจ้างประจำ | ลูกจ้างชั่วคราว | อื่นๆ | รวม |
| --- | --- | --- | --- | --- | --- | --- | --- |
| 1. มหาวิทยาลัยของรัฐ (16 แห่ง) | 17,366 | 24,338 | 1,077 | 4,816 | 11,950 | 3,868 | 63,415 |
| 2. มหาวิทยาลัยในกำกับ (14 แห่ง)   | 6,244 | 25,559 | 47 | 7,652 | 10,804 | 9,542 | 59,848 |
| 3. มหาวิทยาลัยราชภัฏ (40 แห่ง) | 5,427 | 13,077 | 873 | 950 | 8,081 | 184 | 28,592 |
| 4. มหาวิทยาลัยเทคโนโลยี ราชมงคล (9 แห่ง)  | 4,612 | 3,018 | 407 | 822 | 4,560 | 67 | 13,486 |
| รวม | 33,649 | 65,992 | 2,404 | 14,240 | 35,395 | 13,661 | 165,341 |
| จำนวนเปอร์เซ็นต์   | 20.35% | 39.91% | 1.45% | 8.16% | 21.41% | 8.26% | 100.00% |
ดูเพิ่ม

ข้าราชการพลเรือนในสถาบันอุดมศึกษา
| ด ค กระบบราชการไทย |
| --- | --- | --- |
| ข้าราชการ |  ข้าราชการพลเรือนสามัญ  ข้าราชการพลเรือนในพระองค์  ข้าราชการพลเรือนในสถาบันอุดมศึกษา  ข้าราชการครูและบุคลากรทางการศึกษา  ข้าราชการทหาร  ข้าราชการตำรวจ  ข้าราชการฝ่ายตุลาการศาลยุติธรรม  ข้าราชการฝ่ายอัยการ  ข้าราชการรัฐสภา  ข้าราชการฝ่ายศาลปกครอง  ข้าราชการสำนักงานศาลรัฐธรรมนูญ  ข้าราชการสำนักงาน ป.ป.ช.  ข้าราชการ สตง.  ข้าราชการกรุงเทพมหานครและบุคลากรกรุงเทพมหานคร  ข้าราชการส่วนท้องถิ่น  ข้าราชการการเมือง  |  |
| พนักงานของรัฐประเภทอื่น |  พนักงานรัฐวิสาหกิจ  พนักงานราชการไทย  พนักงานมหาวิทยาลัยไทย  พนักงานกระทรวงสาธารณสุข  พนักงานองค์การมหาชนและหน่วยงานอื่นของรัฐที่ไม่ใช่ส่วนราชการ  ลูกจ้างประจำ  |  |
พระยาราชวังสัน

พระยาราชวังสัน หรือ พระยาราชบังสัน เป็นบรรดาศักดิ์ ตำแหน่งจางวางอาสาจาม มีปรากฏในพงศาวดารตั้งแต่สมัยต้นกรุงศรีอยุธยาตอนต้น อาจหมายถึง
พระยาราชบังสัน (มะหมุด)
พระยาราชบังสัน (ฮะซัน) หรือ พระยาราชบังสันเสนี
พระยาราชบังสัน (ตะตา)
พระยาราชบังสัน (จุ้ย) - บุตรชายคนโตของเจ้าพระยาจักรี (หมุด)
พระยาราชวังสัน (หวัง) - บุตรชายคนรองของเจ้าพระยาจักรี (หมุด) เป็นพระยาราชวังสันคนแรก
พระยาราชวังสัน (แม้น)
พระยาราชวังสัน (ฉิม)
พระยาราชวังสัน (นก)
พระยาราชวังสัน (บัว)
พลเรือโท พระยาราชวังสรรค์ (ฉ่าง แสงชูโต) ต่อมาเป็นนายพลเรือเอก พระยามหาโยธา
พลเรือตรี พระยาราชวังสรรค์ (เติม บุณยรัตพันธุ์)
พลเรือโท พระยาราชวังสัน (ศรี กมลนาวิน) อดีตรัฐมนตรีว่าการกระทรวงกลาโหมและอดีตเอกอัครราชทูตไทย ณ กรุงลอนดอน
พระยาราชวังสัน (พระราชนิพนธ์) - บทละครที่พระบาทสมเด็จพระมงกุฎเกล้าเจ้าอยู่หัว ทรงดัดแปลงมาจากเรื่อง Othello ของเชกสเปียร์
ดูเพิ่ม

สุลต่านสุลัยมาน
พรีเมียร์ลีก (แก้ความกำกวม)

พรีเมียร์ลีก (Premier League) เป็นชื่อลีกสูงสุดของกีฬา ได้แก่
เอฟเอ พรีเมียร์ลีก การแข่งขันฟุตบอลลีกสูงสุดของอังกฤษ
ไทยพรีเมียร์ลีก การแข่งขันฟุตบอลลีกสูงสุดในอดีตของไทย (ปัจจุบันเปลี่ยนชื่อเป็นไทยลีก)
สิงคโปร์พรีเมียร์ลีก การแข่งขันฟุตบอลลีกสูงสุดในอดีตของสิงคโปร์ ในช่วง พ.ศ. 2531-2538 (ปัจจุบันเปลี่ยนชื่อเป็นเอส.ลีก)
ยูเครนพรีเมียร์ลีก การแข่งขันฟุตบอลของยูเครน
ไอร์แลนด์พรีเมียร์ลีก การแข่งขันฟุตบอลของไอร์แลนด์
ฟุตบอลลีกคัพ 2000 นัดชิงชนะเลิศ

ฟุตบอลลีกคัพ 2000 นัดชิงชนะเลิศ เป็นการแข่งขันระหว่างเลสเตอร์ซิตี ซึ่งเข้าชิงเป็นครั้งที่ 3 ในรอบ 4 ปี กับแทรนเมียร์โรเวอส์ สโมสรจากเฟิสต์ดิวิชัน แข่งขันที่สนามกีฬาเวมบลีย์ เมื่อวันที่ 27 กุมภาพันธ์ ค.ศ. 2000 และเลสเตอร์ซิตีกลายเป็นสโมสรสุดท้ายที่ชนะเลิศ ณ สนามกีฬาเวมบลีย์เดิม
เส้นทางสู่นัดชิงชนะเลิศ

| --- | --- |
 เลสเตอร์ซิตี รอบที่ 2 เลกแรก: คริสตัลพาเลซ 3–3 เลสเตอร์ซิตี รอบที่ 2 เลกที่สอง: เลสเตอร์ซิตี 4–2 คริสตัลพาเลซ รอบที่ 3: เลสเตอร์ซิตี 2–0 กริมส์บีทาวน์ รอบที่ 4: เลสเตอร์ซิตี 0–0 ลีดส์ยูไนเต็ด (เลสเตอร์ซิตี ชนะจุดโทษ 4–2) รอบก่อนรองชนะเลิศ: เลสเตอร์ซิตี 3–3 ฟูลัม (เลสเตอร์ซิตี ชนะจุดโทษ 3–0) รอบรองชนะเลิศ เลกแรก: แอสตันวิลลา 0–0 เลสเตอร์ซิตี รอบรองชนะเลิศ เลกที่สอง: เลสเตอร์ซิตี 1–0 แอสตันวิลลา:  แทรนเมียร์โรเวอส์ รอบแรก เลกแรก: แบล็กพูล 2–1 แทรนเมียร์โรเวอส์ รอบแรก เลกที่สอง: แทรนเมียร์โรเวอส์ 3–1 แบล็กพูล รอบที่ 2 เลกแรก: แทรนเมียร์โรเวอส์ 5–1 โคเวนทรีซิตี รอบที่ 2 เลกที่สอง: โคเวนทรีซิตี 3–1 แทรนเมียร์โรเวอส์ รอบที่ 3: แทรนเมียร์โรเวอส์ 2–0 ออกซฟอร์ดยูไนเต็ด รอบที่ 4: แทรนเมียร์โรเวอส์ 4–0 บาร์นสลีย์ รอบก่อนรองชนะเลิศ: แทรนเมียร์โรเวอส์ 2–1 มิดเดิลส์เบรอ รอบรองชนะเลิศ เลกแรก: โบลตันวอนเดอเรอส์ 0–1 แทรนเมียร์โรเวอส์ รอบรองชนะเลิศ เลกที่สอง: แทรนเมียร์โรเวอส์ 3–0 โบลตันวอนเดอเรอส์
แมตช์

27 กุมภาพันธ์ ค.ศ. 2000
15:00 BST
| เลสเตอร์ซิตี | 2–1 | แทรนเมียร์โรเวอส์ |
| --- | --- | --- |
| Elliott  29', 81' | รายงาน | Kelly  77' |
ผู้ชม: 74,313 คน
ผู้ตัดสิน: Alan Wilkie (Durham)
| --- | --- |
             เลสเตอร์ซิตี :              แทรนเมียร์โรเวอส์ 
| --- | --- |
 ผู้เล่นยอดเยี่ยม:  Matt Elliott (เลสเตอร์ซิตี) ผู้ช่วยผู้ตัดสิน:  Paul Armstrong (Berkshire)  Wendy Toms  ผู้ตัดสินที่ 4 :  Phil Richards (Lancashire):  กติกา เวลาปกติ 90 นาที  ถ้าเสมอ ต่อเวลาพิเศษ 30 นาที  ถ้ายังเสมอ ตัดสินด้วยการยิงลูกโทษ  ใส่ชื่อตัวสำรองได้ 5 คน  เปลียนตัวผู้เล่นได้มากที่สุด 3 คน